

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 646/2020-03

Датум: 08.09.2020. године

**СКУПШТИНА ГРАДА НИША**

**– Председнику Бобану Џунићу –**

**Предмет:** Предлог за доношење акта по хитном поступку

У складу са овлашћењем прописаним чланом 83. Пословника Скупштине града Ниша („Службени лист града Ниша“, број 6/2017-пречишћен текст), Градско веће града Ниша упућује предлог за доношење акта по хитном поступку, односно, да се у дневни ред седнице Скупштине града Ниша, заказане за 09.09.2020. године уврсти тачка:

1. Предлог решења о образовању Комисије за планове Града Ниша

Предлог наведеног акта, који Вам у прилогу достављамо, Градско веће Града Ниша је утврдило на седници одржаној дана 08.09.2020. године.

Чланом 52. Закона о планирању и изградњи прописано је да ради обављања стручних послова у поступку израде и спровођења планских докумената, стручне провере усклађености урбанистичког пројекта са планским документом и овим законом, као и давања стручног мишљења по захтеву надлежних органа управе, скупштина јединице локалне самоуправе образује комисију за планове, као и да се једна трећина чланова именује на предлог министра надлежног за послове просторног планирања и урбанизма.

С обзиром на то да је досадашњој Комисији за планове Града Ниша истекао мандат, Градско веће Града Ниша је, на седници одржаној 03.09.2020. године, утврдило Предлог решења о разрешењу Комисије за планове Града Ниша и упутило Скупштини Града Ниша, на даљу надлежност.

Имајући у виду да је предлог Министарства грађевинарства, саобраћаја и инфраструктуре за чланове Комисије за планове Града Ниша, достављен дана 08.09.2020. године, а ради континуитета у обављању послова из надлежности Комисије за планове Града Ниша, Градско веће Града Ниша је утврдило Предлог решења о образовању Комисије за планове Града Ниша и упућује предлог Скупштини Града за доношење наведеног акта по хитном поступку.

**Председница**

**Градског већа Града Ниша**

 **Драгана Сотировски**